
  ΕΛΛΗΝΙΚΗ ΔΗΜΟΚΡΑΤΙΑ                                                                                                
  ΝΟΜΟΣ ΛΕΥΚΑΔΑΣ






    ΑΝΑΡΤΗΤΕΑ ΣΤΟ ΔΙΑΔΙΚΤΥΟ
  ΔΗΜΟΣ ΛΕΥΚΑΔΑΣ

   
ΑΠΟΣΠΑΣΜΑ

Από το πρακτικό της αρ.  3ης/24 κατεπείγουσας (δια περιφοράς) Συνεδρίασης 

ΤΟΥ ΔΗΜΟΤΙΚΟΥ ΣΥΜΒΟΥΛΙΟΥ ΛΕΥΚΑΔΑΣ

ΑΡ.ΑΠΟΦ. 11/2024

Στη Λευκάδα σήμερα στις 18 του μηνός Ιανουαρίου του έτους 2024, ημέρα Πέμπτη  και από ώρες 12:30 έως 14:00, ήρθε σε δημόσια κατεπείγουσα, δια περιφοράς συνεδρίαση το Δημοτικό Συμβούλιο Λευκάδας,    σύμφωνα με τις δ/ξεις του άρθρου 67 του Ν.3852/10 όπως αντικαταστάθηκαν με αυτές του άρθρου 6 του Ν. 5056/2023, την υπ’ αρ. 375/39167/02-06-2022 και την υπ΄ αριθ. 1237/94548/06.11.2023 εγκυκλίους του Υπουργείου Εσωτερικών, ύστερα από την με αρ. πρωτ. 1196/18.1.2024 πρόσκληση του Προέδρου του, η οποία επιδόθηκε και δημοσιεύθηκε νόμιμα.

Ο Δήμαρχος Δρ. Ξενοφών Ν. Βεργίνης, προσκλήθηκε στη συνεδρίαση.

Διαπιστώθηκε η εκ του νόμου απαιτούμενη συμμετοχή των 2/3 των Δημοτικών Συμβούλων για την λήψη απόφασης δια περιφοράς (άρθρο 67 του Ν.3852/10 όπως αντικαταστάθηκε με το άρθρο 6 του Ν. 5056/2023), δηλαδή σε σύνολο είκοσι εννέα (29)  μελών συμμετείχαν είκοσι τέσσερα  (24)  μέλη.

ΘΕΜΑ: Απόφαση Δ.Σ. για  τροποποίηση της αριθμ.396/2017 απόφασή του και κατάταξη Κλειστού Γυμναστηρίου στην κατηγορία Δ'.

                                          Εισηγητής: Σπυρίδων Βεργίνης, Αντιδήμαρχος

Ο Πρόεδρος του Δημοτικού Συμβουλίου, κ. Ευστάθιος Σκλαβενίτης, διαπίστωσε από την συμμετοχή των μελών του Δημοτικού Συμβουλίου,  ότι ομόφωνα εγκρίνεται και το κατεπείγον της συνεδρίασης όπως αναγράφεται και στην υπ΄ αριθ. 1196/18.1.2024 πρόσκληση.

Στάλθηκε με ηλεκτρονικό ταχυδρομείο, η από 18.1.2024 εισήγηση του Αντιδημάρχου κ. Σπυρίδωνα Βεργίνη, η οποία, έχει ως εξής:
«Η λήψη απόφασης επί του θέματος κρίνεται κατεπείγουσα επειδή επίκεινται αγώνες την 21-01-2024 και προκειμένου να εκδοθεί άδεια διεξαγωγής είναι απαραίτητη η διόρθωση της κατηγορίας της αθλητικής εγκατάστασης κατά νόμο.

Θέτουμε υπόψη σας τα κατωτέρω:

Με την 396/2017 απόφαση Δ.Σ. και την αριθμ. 157/19-7-2023 όμοιά του , το Δ.Σ. του Δήμου Λευκάδας   προέβη στην κατάταξη των  αθλητικών εγκαταστάσεων εντός των ορίων αρμοδιότητάς του, σε εφαρμογή του  Νόμου 2725/1999 (Ερασιτεχνικός και επαγγελματικός αθλητισμός και    άλλες διατάξεις) και της 273029/15521/12-7-2017 εγκυκλίου του Υπουργείου Πολιτισμού και Αθλητισμού.

Σύμφωνα με το άρθρο 56 Α παρ. 1 του  Νόμου 2725/1999 όπως τροποποιήθηκε με το άρθρο 4 του νόμου 4479/2017 και ισχύει, καθιερώθηκε η παρακάτω κατηγοριοποίηση των αθλητικών εγκαταστάσεων

αα) Ομάδα Α1: Υπαίθριες εγκαταστάσεις χωρίς θεατές ή έως 500 θεατές, σε οικισμούς με πληθυσμό έως 200 κατοίκους, στις οποίες διεξάγονται μόνο προπονήσεις.
ββ) Ομάδα Α2: Υπαίθριες εγκαταστάσεις χωρίς θεατές ή έως 500 θεατές, σε οικισμούς με πληθυσμό πάνω από 200 κατοίκους στις οποίες διεξάγονται και αγώνες.
γγ) Ομάδα Β1: Υπαίθριες εγκαταστάσεις από 500 έως 5.000 θεατές, όπου διεξάγονται τοπικοί ή ερασιτεχνικοί αγώνες.
δδ) Ομάδα Β2: Υπαίθριες εγκαταστάσεις από 500 έως 5.000 θεατές, όπου διεξάγονται αγώνες εθνικών κατηγοριών.
εε) Ομάδα Γ1: Υπαίθριες εγκαταστάσεις από 500 έως 5.000 θεατές, όπου διεξάγονται διεθνείς αγώνες ή αγώνες επαγγελματικών κατηγοριών.
στστ) Ομάδα Γ2: Υπαίθριες εγκαταστάσεις με 5.000 θεατές και πάνω, ανεξάρτητα από την κατηγορία των αγώνων.
ζζ) Ομάδα Δ: Κλειστές εγκαταστάσεις χωρίς θεατές ή έως 1.000 θεατές.
ηη) Ομάδα Ε1: Κλειστές εγκαταστάσεις με πάνω από 1.000 θεατές, όπου διεξάγονται τοπικοί ή ερασιτεχνικοί αγώνες.
θθ) Ομάδα Ε2: Κλειστές εγκαταστάσεις με πάνω από 1.000 θεατές, όπου διεξάγονται αγώνες εθνικών κατηγοριών.
ιι) Ομάδα ΣΤ: Κλειστές εγκαταστάσεις με πάνω από 1.000 θεατές, όπου διεξάγονται διεθνείς αγώνες ή αγώνες επαγγελματικών κατηγοριών.
Επίσης στο ίδιο άρθρο 56 Α στην  παρ. 2β προβλέπεται ότι:

Οι δήμοι όλης της χώρας εκδίδουν μέσα σε τρεις (3) μήνες από τη δημοσίευση του παρόντος απόφαση με την κατάταξη όλων των δημοτικών και κοινοτικών αθλητικών εγκαταστάσεων εντός των διοικητικών τους ορίων. Οι Περιφέρειες όλης της χώρας εκδίδουν μέσα σε τρεις (3) μήνες από τη δημοσίευση του παρόντος απόφαση με την κατάταξη όλων των περιφερειακών αθλητικών εγκαταστάσεων εντός των διοικητικών τους ορίων. Πριν την έκδοση της άδειας λειτουργίας του άρθρου 56Β, ο φορέας διοίκησης κάθε εγκατάστασης δηλώνει υπεύθυνα ότι δεν έχουν μεταβληθεί οι συνθήκες και επομένως η εγκατάσταση παραμένει στην ίδια κατηγορία. Σε περίπτωση μεταβολής των συνθηκών, εκδίδεται νέα απόφαση από τον οικείο δήμο ή την οικεία Περιφέρεια.

Το Κλειστό Γυμναστήριο με την ως άνω απόφαση εντάχθηκε στην ΟΜΑΔΑ ΣΤ- (Κλειστές εγκαταστάσεις με πάνω από 1.000 θεατές, όπου διεξάγονται διεθνείς αγώνες ή αγώνες επαγγελματικών κατηγοριών).

Οι θέσεις θεατών ανήλθαν στους 1.101 πλην όμως για τις πλέον των 920 θέσεων θεατών  δεν ολοκληρώθηκαν οι διαδικασίες προσαρμογής (έλεγχος στατικότητας, ενημέρωση άδειας) με αποτέλεσμα η Επιτροπή Ελέγχου Καταλληλότητας με το από 19-7-2022 πρακτικό της να επισημαίνει την ανάγκη εκ νέου κατηγοριοποίησης προκειμένου να διεξάγονται οι αγώνες με ασφάλεια.

Προκειμένου να πληρούνται οι προϋποθέσεις για την διεξαγωγή των αγώνων με ασφάλεια και μέχρις ότου ολοκληρωθούν οι διαδικασίες ενσωμάτωσης των επιπλέον θέσεων θεατών, ώστε η εν λόγω αθλητική εγκατάσταση να πληροί τις προϋποθέσεις της κατηγορίας ΣΤ,  απαιτείται  η εκ νέου κατηγοριοποίηση ως ΟΜΑΔΑ Δ- Ομάδα Δ: Κλειστές εγκαταστάσεις χωρίς θεατές ή έως 1.000 θεατές.

Με τη νέα κατηγοριοποίηση θα εκδοθεί άδεια λειτουργίας σύμφωνα με τις δ/ξεις του άρθρου 56Β του Νόμου 2725/1999, όπως τροποποιήθηκε και ισχύει.

Επειδή το Δημοτικό Συμβούλιο είναι το αρμόδιο όργανο που αποφασίζει για την κατηγοριοποίηση των αθλητικών εγκαταστάσεων του Δήμου και κατόπιν των ανωτέρω.
εισηγούμαστε

την τροποποίηση της 396/2017 απόφασης Δ.Σ. Δήμου Λευκάδας, στο τμήμα που αφορά το Κλειστό Στάδιο Καλαθοσφαίρισης-πετοσφαίρισης –Θέση Λευκάδα Βαρδάνια και την κατάταξή του στην κατηγορία Δ.

Κατά τα λοιπά  ισχύει η αριθμ.  396/2017 απόφαση Δ.Σ. Δήμου Λευκάδας, όπως τροποποιήθηκε με την αριθμ. . 157/19-7-2023 όμοια, και ισχύει.»
Από τις απαντήσεις που απέστειλαν οι Δημοτικοί Σύμβουλοι, μέσω ηλεκτρονικού ταχυδρομείου,  ο Πρόεδρος διαπίστωσε ότι:

Υπέρ της εισηγήσεως, ψήφισαν είκοσι τέσσερις (24) Δ.Σ. όσοι και οι συμμετέχοντες.
Το Δ.Σ. αφού έλαβε υπόψη του τα ανωτέρω 

ΟΜΟΦΩΝΑ ΑΠΟΦΑΣΙΖΕΙ

Την τροποποίηση της αρ. 396/2017 απόφασης Δ.Σ. Δήμου Λευκάδας, στο τμήμα που αφορά το Κλειστό Στάδιο Καλαθοσφαίρισης-πετοσφαίρισης –Θέση Λευκάδα Βαρδάνια και την κατάταξή του στην κατηγορία Δ.

Κατά τα λοιπά  ισχύει η αριθμ.  396/2017 απόφαση Δ.Σ. Δήμου Λευκάδας, όπως τροποποιήθηκε με την αριθμ. 157/19-7-2023 όμοια, και ισχύει.

            Η απόφαση αυτή πήρε αρ. 11/2024.
    

     Ο ΠΡΟΕΔΡΟΣ



           Τα παρόντα μέλη

       
        ΕΥΣΤΑΘΙΟΣ ΣΚΛΑΒΕΝΙΤΗΣ

